B4-0612, 0633, 0678, 0680, 0682 και 0684/98

Ψήφισμα σχετικά με την ασφάλεια κατά τη μεταφορά πυρηνικών καυσίμων και αποβλήτων

Το Ευρωπαϊκό Κοινοβούλιο,

A. έχοντας υπόψη ότι τέτοια υλικά μεταφέρονται σε μεγάλες αποστάσεις προς εγκαταστάσεις αποθήκευσης και επανεπεξεργασίας σε ολόκληρη την Ευρώπη,

Β. έχοντας υπόψη, ότι η επανεπεξεργασία χρησιμοποιημένων ράβδων καυσίμου και η παραγωγή στοιχείων καυσίμου ΜΟx όλο και αυξάνεται,

Γ. λαμβάνοντας υπόψη τις τελευταίες επιστημονικές ανακαλύψεις σχετικά με την ασφάλεια των κυτίων μεταφοράς ραδιενεργών αποβλήτων, των αποκαλούμενων «Castoren», και τη δυνατότητα υπάρξεως ραδιενεργούς ακτινοβολίας,

Δ. λαμβάνοντας υπόψη ότι οι γερμανικές και γαλλικές επιχειρήσεις ενέργειας ως αποστολείς είναι υπεύθυνες γι' αυτή τη μη αποδεκτή κατάσταση,

Ε. λαμβάνοντας υπόψη ότι η ανάγκη ασφάλειας έχει απόλυτη προτεραιότητα έναντι της οικονομίας και της ασφάλειας εφοδιασμού,

ΣΤ. λαμβάνοντας υπόψη το ψήφισμά του της 27ης Μαρτίου 1996 σχετικά με τα ραδιενεργά απόβλητα ((ΕΕ C 117 της 22.4.1996, σελ. 12)) στην παράγραφο 2 του οποίου καλείται ήδη η Επιτροπή, «να αξιολογήσει την οικονομική βιωσιμότητα και τους κινδύνους για την ασφάλεια του πληθυσμού και τις επιπτώσεις στο περιβάλλον, που προκύπτουν από τη μεταφορά πυρηνικών υλικών εντός της Ευρωπαϊκής Ένωσης»,

Το Ευρωπαϊκό Κοινοβούλιο,

1. επικροτεί την απόφαση της Γαλλίας και της Γερμανίας να διακόψουν όλες τις μεταφορές πυρηνικών αποβλήτων και καταδικάζει απερίφραστα τη στάση των εμπλεκομένων εταιριών οι οποίες απέκρυψαν πληροφορίες σχετικά με περιπτώσεις μόλυνσης[semigr ]

2. καλεί τις κυβερνήσεις της Γαλλίας και της Γερμανίας, να διαλευκάνουν πλήρως τις περιπτώσεις μόλυνσης κατά τις μεταφορές χρησιμοποιημένων ράβδων καυσίμου, να ενημερώσουν την κοινή γνώμη και να δώσουν λύσεις στα προβλήματα που έχουν προκύψει[semigr ]

3. καταδικάζει την στάση των ενεχόμενων επιχειρήσεων ενέργειας, της ειδικής εταιρείας στην οποία έχει ανατεθεί η οργάνωση των μεταφορών καθώς και της αρμόδιας επιχείρησης για την επανεπεξεργασία, που γνώριζαν εδώ και έτη, ότι οι εν λόγω μεταφορές παραβαίνουν τις ισχύουσες διατάξεις για τη μετακίνηση ραδιενεργών ουσιών[semigr ]

4. καλεί εκ νέου την Επιτροπή να αξιολογήσει την οικονομική βιωσιμότητα και τους κινδύνους για την ασφάλεια του πληθυσμού και τις επιπτώσεις στο περιβάλλον, που προκύπτουν από τη μεταφορά πυρηνικών υλικών εντός της Ευρωπαϊκής Ένωσης[semigr ]

5. καλεί την Επιτροπή να αξιολογήσει την οικονομική βιωσιμότητα της χρήσεως ΜΟx σε μια μακροπρόθεσμη ευρωπαϊκή προοπτική και να αναπτύξει ενδεχομένως στρατηγικές για την εγκατάλειψη της επανεπεξεργασίας χρησιμοποιημένων ράβδων καυσίμου[semigr ]

6. καταγγέλει την έλλειψη σοβαρών ελέγχων κατά τη διάρκεια της τελευταίας δεκαετίας[semigr ] επισημαίνει πως μόνο τώρα αναφέρονται πολλές περιπτώσεις μόλυνσης κατά τις σιδηροδρομικές ή οδικές μεταφορές από χρησιμοποιημένες ραύδους καυσίμου προερχόμενες από πυρηνικούς σταθμούς[semigr ]

7. καλεί την Επιτροπή, να προτείνει ενιαία πρότυπα για τον έλεγχο της ασφάλειας κατά τη μεταφορά πυρηνικών υλικών καθώς και ένα σχετικό σύστημα ελέγχου, έτσι ώστε να εξασφαλίζεται μια ενιαία προσέγγιση στον εν λόγω τομέα εντός της Ευρωπαϊκής Ένωσης και να εξασφαλίζεται η διαφάνεια των αποτελεσμάτων του ελέγχου[semigr ]

8. καλεί την Επιτροπή, να τροποποιήσει την οδηγία 92/3/ΕΚΑΕ της 3ης Φεβρουαρίου 1992 σχετικά με τον έλεγχο και την επιτήρηση της μεταφοράς ραδιενεργών αποβλήτων από ένα κράτος μέλος σε άλλο, προς και από την Κοινότητα, ((ΕΕ L 35, 12.2.1992, σελ. 24.)) κατά τρόπο ώστε να καταστήσει υποχρεωτικό για τις εταιρείες εκμετάλλευσης πυρηνικών εγκαταστάσεων και μεταφορών το καθήκον ενημέρωσης σε περίπτωση υπέρβασης των οριακών τιμών[semigr ]

9. καλεί τα ενεχόμενα κράτη μέλη, να επαναλάβουν τις μεταφορές χρησιμοποιημένων ράβδων καυσίμου τότε μονον, εάν οι αρχές ασφαλείας εξασφαλίσουν, ότι οι σχετικές επιχειρήσεις έχουν λάβει όλα τα κατάλληλα μέτρα για να μην μπορούν να εμφανιστούν παρόμοιες καταστασεις στο μέλλον, και ότι έχουν δημιουργηθεί και είναι ελέγξιμα ανά πάσα στιγμή, συστήματα για την ενημέρωση των αρμόδιων αρχών[semigr ]

10. ζητεί από τα κράτη μέλη να μεριμνήσουν προκειμένου να πραγματοποιηθούν έλεγχοι ραδιενέργειας από φορείς εντελώς ανεξάρτητους εκείνων που παράγουν τη ραδιενέργεια προκειμένου να καταστούν πλήρως αξιόπιστα τα στοιχεία που θα προκύψουν[semigr ]

11. καλεί την Επιτροπή να αποκαλύψει τους κινδύνους που υφίστανται κατά την μεταφορά ραδιενεργών αποβλήτων και να λάβει σοβαρά υπόψη τους ενδοιασμούς του πληθυσμού αντί, όπως στο σημείο 7.2 του προτεινόμενου προγράμματος δράσης για τη μεταφορά ραδιενεργών υλικών στην ανακοίνωση COM(98)0155, να δώσει προτεραιότητα στην «πληροφόρηση της κοινής γνώμης και των μέσων ενημέρωσης για τις διάφορες πτυχές ασφάλειας στις διεθνείς μεταφορές με σκοπό μια καλύτερη αποδεκτικότητα των πυρηνικών μεταφορών εκ μέρους της κοινής γνώμης»[semigr ]

12. ζητεί από την Επιτροπή να παραθέσει την τρέχουσα εκτίμησή της όσον αφορά τη δυνατότητα εφαρμογής του κανόνα της εγγύτητας κατά την εκπόνηση των αποφάσεων που αφορούν την επανεπεξεργασία και τελική εναπόθεση, σύμφωνα με το αίτημα που υπέβαλε το Κοινοβούλιο στο προαναφερθέν ψήφισμά του της 27ης Μαρτίου 1996, που στοχεύει στον περιορισμό των κινδύνων κατά τη μεταφορά[semigr ] καλεί τα ενδιαφερόμενα κράτη μέλη να εφαρμόσουν, σε κάθε περίπτωση μεταφοράς πυρηνικών υλικών, την αρχή της συντομότερης δυνατής απόστασης στη μεταφορά και, όπου είναι δυνατόν, να αποφεύγουν τη διέλευση από πυκνοκατοικημένες περιοχές[semigr ]

13. καλεί εκ νέου την Επιτροπή να υποβάλει άνευ καθυστερήσεως προτάσεις για την αντιμετώπιση των ραδιενεργών αποβλήτων και ιδιαίτερα στρατηγικές για την επίλυση του προβλήματος της τελικής αποθήκευσης παρόμοιων αποβλήτων[semigr ]

14. καλεί την Επιτροπή, να προβεί όσο το δυνατόν ταχύτερα και από την πλευρά της σε αντίστοιχες έρευνες και να το ενημέρωση για τα αποτελέσματα αυτών[semigr ]

15. καλεί περαιτέρω την Επιτροπή να εξετάσει σε πιο μέτρο κράτη μέλη έχουν παραβεί τις ευρωπαϊκές διατάξεις προστασίας από ακτινοβολία και να λάβει ενδεχομένως τα κατάλληλα νομικά μέτρα[semigr ]

16. ζητεί, για μια ακόμη φορά, περισσότερη ειλικρίνεια όσον αφορά την πληροφόρηση και διαφάνεια στις μεταφορές πυρηνικού υλικού, γεγονός το οποίο αποτελεί το σημαντικότερο στοιχείο για την εκ μέρους του κοινού αποδοχή[semigr ]

17. καλεί την Επιτροπή να θέσει στη διάθεση του Κοινοβουλίου τα πρακτικά της Διαρκούς Ομάδας Εργασίας για την ασφαλή μεταφορά ραδιενεργού υλικού[semigr ]

18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις των κρατών μελών.